ZAPISNIK

21. sjednice Vijeća Mjesnog odbora Odranski Strmec, održane 27. veljače 2023., s početkom u 18:30 sati.

NAZOČNI ČLANOVI VIJEĆA: Renata Celićek, Marina Kocijan, Miljenko Jezerinac, Kristijan Molnar i Valentina Molnar


Predsjednica  Vijeća Mjesnog odbora Odranski Strmec pozdravlja prisutne, utvrđuje da je na sjednici  5 od 5 članova Vijeća te isto može pravovaljano raspravljati i odlučivati.
Predsjednica VMO Odranski Strmec Renata Celićek otvara 20. sjednicu. 
Prije utvrđivanja dnevnog reda, predsjednica Vijeća otvara raspravu o zapisniku 19. sjednice Vijeća. 
Obzirom da se nitko ne javlja za riječ, zapisnik daje na glasanje.
Vijeće je jednoglasno (5“za“) usvojilo zapisnik 19. sjednice Vijeća.

Predsjednica Vijeća predlaže sljedeći 

                                                     d n e v n i   r e d: 

1. Financijski plan MO Odranski Strmec
2. Postava uzdignute plohe za smirivanje prometa Strmečka cesta kod k.br. 15
3. Prijedlog Zaključka o prijedlogu asfaltiranja ulica iz sredstava asfalterskog programa iz   
    Plana malih komunalnih akcija MO Odranski Strmec za 2023.
4. Obavijesti, pitanja i prijedlozi

Vijeće je jednoglasno (5“za“) prihvatilo predloženi dnevni red.

Ad 1).  Financijski plan MO Odranski Strmec
Predsjednica Vijeća obrazlaže Prijedlog.
Vijeće je jednoglasno (5“za“) donijelo Financijski plan Mjesnog odbora Odranski Strmec koji je sastavni dio ovog zapisnika.

Ad 2). Postava uzdignute plohe za smirivanje prometa Strmečka cesta kod k.br. 15
Predsjednica Vijeća obrazlaže Prijedlog i govori da se provodi peticija u navedenoj ulici te da je za sada dva stanara potpisala suglasnost a četiri nisu.

Ad 3). Prijedlog Zaključka o prijedlogu asfaltiranja ulica iz sredstava asfalterskog programa iz  Plana malih komunalnih akcija MO Odranski Strmec za 2023.
Predsjednica Vijeća obrazlaže Prijedlog.
Vijeće je jednoglasno (5“za“) donijelo
ZAKLJUČAK
o prijedlogu asfaltiranja ulica iz sredstava asfalterskog programa iz Plana malih komunalnih akcija Mjesnog odbora Odranski Strmec u 2023.

        

1. Vijeće Mjesnog odbora Odranski Strmec razmotrilo potrebu redovitog održavanja nerazvrstanih cesta na području Mjesnog odbora Odranski Strmec.


      2. Vijeće predlaže da se iz Plana malih komunalnih akcija Mjesnog odbora Odranski 
          Strmec  u   2022., odn. iz asfalterskog programa asfaltira slijedeću nerazvrstanu 
          cestu: 

          a)  ulica Jantoleki, d=440m, š=2,5m

      4.  Ovaj će zaključak dostavlja se Vijeću Gradske četvrti Brezovica na dalje postupanje. 

Ad 4). Obavijesti, pitanja i prijedlozi
Vijeće je razgovaralo o potrebi za postavljanjem uzdignite plohe na križanju Strmečke ceste, ulice Jantoleki i Tratine.
Predsjednica Vijeća je obavijestila da traju radovi postavljanja nadstrešnice na objektu Mjesnog odbora Odranski Strmec i da se stanar ulice Črnilo imao prigovor jer se navedena ulica nije sanirala.

Dovršeno u 19:30 sati.

KLASA. 024-08/23-003/478
URBROJ: 251-13-11-8/003-23-2


Zapisnik napisala
Kamelia Antonia Pelikon

